DA
C 380/22
Den Europæiske Unions Tidende
3.10.2022
Sag anlagt den 10. august 2022 — Cecoforma og Sopexa mod REA (Sag T-493/22) (2022/C 380/26) Processprog: fransk Parter Sagsøgere: Conception, études et coopération de formation (Cecoforma) (Liège, Belgien) og Société pour l’expansion des ventes des produits agricoles et alimentaires (Sopexa) (Paris, Frankrig) (ved advokaterne B. Schutyser og R. Meylemans) Sagsøgt: Det Europæiske Forvaltningsorgan for Forskning (REA)
Sagsøgernes påstande — Den udaterede afgørelse fra Det Europæiske Forvaltningsorgan for Forskning, der blev meddelt Cecoforma den 20. juli 2022, om at tildele parti 1 i det offentlige udbud (REA/2021/OP/0002) vedrørende tilrettelæggelse af salgsfremmende arrangementer og kampagner samt markedsefterretning i tredjelande for landbrugsfødevaresektoren til One (Gopa Com, Edelman Public Relations Worldwide SA og Opera Business Dreams SL), og ikke til Cecoforma og Sopexa, annulleres. — REA tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren anført to anbringender. 1.
Det første anbringende vedrører en tilsidesættelse af artikel 296, stk.
2, TEUF, artikel 41, stk.
2, litra c), i Den Europæiske Unions charter om grundlæggende rettigheder, finansforordningens (1) artikel 170, stk.
3, og af punkt 23 og 31 i bilag I til finansforordningen, af de generelle principper om gennemsigtighed, ikkeforskelsbehandling og ligebehandling samt et åbenbart urigtigt skøn.
Sagsøgerne har i denne henseende gjort gældende, at REA enten ikke foretog en analyse af den — ved første øjekast — unormalt lave karakter af tilbuddet fra den tilbudsgiver, der fik tildelt kontrakten, eller at REA fandt, at det af denne tilbudsgiver afgivne tilbud ikke var unormalt lavt, eller at REA godtog tilbudsgiverens begrundelser herfor og fandt, at dennes tilbud ikke var unormalt lavt. 2.
Det andet anbringende vedrører en tilsidesættelse af artikel 296, stk.
2, TEUF, artikel 41, stk.
2, litra c), i Den Europæiske Unions charter om grundlæggende rettigheder, finansforordningens artikel 167, stk.
1, litra a), og artikel 168, stk.
6, af punkt 30.2, litra c), i bilag I til finansforordningen og af de generelle principper om gennemsigtighed, ikkeforskelsbehandling og ligebehandling.
Sagsøgerne er af den opfattelse, at REA enten ikke foretog en verificering af, at tilbuddene var korrekte, eller at REA med urette fandt, at den valgte tilbudsgivers tilbud var korrekt.
(1)
Europa-Parlamentets og Rådets forordning (EU, Euratom) 2018/1046 af 18.7.2018 om de finansielle regler vedrørende Unionens almindelige budget, om ændring af forordning (EU) nr.
1296/2013, (EU) nr.
1301/2013, (EU) nr.
1303/2013, (EU) nr.
1304/2013, (EU) nr.
1309/2013, (EU) nr.
1316/2013, (EU) nr.
223/2014, (EU) nr.
283/2014 og afgørelse nr.
541/2014/EU og om ophævelse af forordning (EU, Euratom) nr.
966/2012 (EUT 2018, L 193, s. 1).
Sag anlagt den 11. august 2022 — UGA Nutraceuticals mod EUIPO — BASF (OMEGOR) (Sag T-495/22) (2022/C 380/27) Stævningen er affattet på engelsk Parter Sagsøger: UGA Nutraceuticals Srl (Gubbio, Italien) (ved advokaterne M. Riva, J. Graffer og A. Ottolini) Sagsøgt: Den Europæiske Unions Kontor for Intellektuel Ejendomsret (EUIPO)